**ELŐTERJESZTÉS**

Polgármesteri döntéshez

**Tárgy:** a Nagyrábéi Közös Önkormányzati Hivatal 2020. évi tevékenységéről szóló beszámolója

**Előterjesztő**: Majoros Emese jegyző

**Előterjesztést készítette**: Majoros Emese jegyző

**ELŐTERJESZTÉS**

Polgármesteri döntéshez

**Tárgy:** a Nagyrábéi Közös Önkormányzati Hivatal 2020. évi tevékenységéről szóló beszámolója

*„Igazi közösség csak ott jön létre, ahol az emberek rejtélyes módon szeretik egymást. Vagyis barátok. Minden érdeken, valláson, politikán, társadalmi helyzeten és világnézeten túl.”*

*Müller Péter*

1. **Bevezető**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (2) bekezdése a közös önkormányzati hivatalt – a polgármester, a bizottságok, a részönkormányzat testület, a jegyző és a társulás mellett – a képviselő-testület szervei között nevesíti. Az Mötv. 81.§ (3) bekezdés f) pontja alapján a jegyző évente beszámol a testületnek a hivatal munkájáról.

A Nagyrábéi Közös Önkormányzati Hivatal (a továbbiakban: Hivatal) jogi személyiséggel, és önálló költségvetéssel rendelkező, önálló költségvetési szerv, feladata az önkormányzat működésével kapcsolatos feladatok végrehajtása.

A bevezetőben szólnom szükséges arról, hogy a 2020-as év az eddigiektől, a megszokottól elérő feladatokat, helyzeteket hozott úgy az önkormányzati hivatal, mind a település, és az ország életében. Ennek oka a COVID-19 vírus megjelenése, illetve a járvány miatti veszélyhelyzet kihirdetése.

A humánjárvány miatt elrendelt veszélyhelyzetben is folyamatosan működött a hivatal, rendkívüli szünet elrendelésére nem került sor. Az ügyfelek személyes megjelentésére, fogadására vonatkozóan kerültek új biztonsági intézkedések, szabályok bevezetésre, azonban a lakosság tájékoztatása, az ügyintézés folyamatos volt.

A veszélyhelyzet a hivatal munkájában a rendkívüli intézkedések, folyamatos jogszabályváltozások napi szinten történő nyomon követésével, annak azonnali alkalmazásával, és számtalan egyedi intézkedés megtételével adott számos többletfeladatot. Természetesen ügyfeleink, a település lakosai is hozzánk fordultak segítségért, hogy a veszélyhelyzetben mit és hogyan tehetnek, miképp tudnak eleget tenni a rájuk vonatkozó külön előírásoknak.

Segítséget nyújtottunk a járási hivatal munkájához a hatáskörükbe tartozó ellátásokhoz szükséges nyomtatványok kiadásával és összegyűjtésével.

Kiemelkedően fontos volt a hivatal munkájának olyan irányú megszervezése, mely biztosítja a folyamatos munkavégzést akkor is, ha az állomány dolgozói között is megbetegedés következik be. Ennek leghatékonyabb módját végül a váltott napi

beosztásban találtuk meg. Ez azt jelenti, hogy a dolgozók két állandó tagságból álló csoportra lettek osztva, így egy azon napon mindig ugyanazok voltak személyes munkavégzésen a hivatalban, míg a másik csoport home-office-ban dolgozott.

A személyes munkavégzés esetünkben nem volt nélkülözhető, hiszen a lakosok ügyeit, illetve a feladat- és hatáskörünkbe tartozó egyéb ügyeket határidőben meg kellett oldanunk.

Nem volt egyszerű időszak, de a kollegák felelősségtudata, fegyelmezettsége segített a nap, mint nap felmerülő akadályok leküzdésében.

Elsősorban a veszélyhelyzet kezdeti időszakában volt nehéz megérteni, megértetni és elfogadtatni, hogy a képviselő-testületi, bizottsági üléseket nem lehet megtartani, és a polgármesternek jogszabály írja elő, hogy ő hoz döntést a képviselő-testület hatáskörében -a jogszabályi kivételtől eltekintve- minden kérdésben. Több hónapba telt, mire ennek a részletszabályai is kikristályosodtak.

Az a gyakorlat alakult ki, hogy az anyagok kiküldésre kerültek, és kerülnek a képviselő-testületi tagok részére, akik írásban véleményezik az adott napirendi pontokat. (Természetesen a szóbeli, személyes egyeztetés lehetősége is adott volt az egyeztetésre.) A polgármester a megadott időpontig beérkezett vélemények, javaslatok figyelembe vételével hozta meg döntéseit. Az év végére már teljesen megszoktuk az új kereteket, lehetőségeket. Ha egyszer megszűnik a veszélyhelyzet, újra fel kell vennünk az azt megelőző időszak ritmusát.

**II. A Hivatal létszáma, személyi és tárgyi feltételei**

2020. évben március 1-től 7 fő helyett 8, december 16-tól 9 fő köztisztviselő látta el a két település feladatait.

A Hivatal végzettség szerinti megoszlására jellemző, hogy a 8 fő köztisztviselőből 3 fő felső és 5 középfokú végzettségű.

Jegyző 1 fő

Gazdaságvezető 1 fő

Pénzügyi ügyintéző 2 fő

Igazgatási ügyintéző 2 fő

Titkársági ügyintéző 1 fő

Adóügyi ügyintéző 1 fő.

2020. december 16-tól 4 fő felső fokú és 5 fő középfokú végzettségű dolgozónk van.

Mára a hivatalban mind személyi, mind tárgyi feltételekben minden adott a jó és magas színvonalú munkavégzéshez. A kollegák a mai korban elengedhetetlen felhasználói szintű informatikai tudással is rendelkeznek, mindannyian kitartással és legjobb tudásuk szerint végzik munkájukat.

2020. év végével a korábbi köztisztviselői állomány teljes egésze kicserélődött. Az idősebbek mind megérdemelt nyugdíjas éveiket töltik, átadva helyüket az új generációnak. Ezúton is nagyon jó egészséget kívánok valamennyiüknek.

1. **A Hivatal feladatai és hatásköre**

A Hivatal tevékenysége a képviselő-testület, annak bizottságai, tisztségviselői munkája eredményességének elősegítésére irányul. Ellátja a jogszabályokban meghatározott feladatokat, előkészítő, szervező, végrehajtó, ellenőrző, szolgáltató tevékenységet folytat.

a) Nagyrábé Nagyközség Önkormányzata Képviselő-testületével és Bihardancsháza Község Önkormányzata Képviselő-testületével kapcsolatban:

* szakmailag előkészíti az önkormányzati rendelet-tervezeteket, a képviselő-testületi előterjesztéseket, a határozati javaslatokat, vizsgálja a törvényességet,
* nyilvántartja a Képviselő-testület döntéseit,
* szervezi a Képviselő-testület rendelkezéseinek végrehajtását, a végrehajtás ellenőrzését,
* ellátja a Képviselő-testület munkájával kapcsolatos egyéb nyilvántartási, ügyviteli, adminisztrációs feladatokat.

b) A Képviselő-testületek bizottságai működésével kapcsolatban:

* biztosítja a feladat jellegének megfelelően a bizottságok működéséhez szükséges ügyviteli feltételeket,
* a bizottsági előterjesztések, jelentések, beszámolók, egyéb anyagok szakmai előkészítését végzi,
* a bizottságok kezdeményezéseinek megvalósítási lehetőségeiről tájékoztatást nyújt, a bizottságokhoz érkező kérelmeket, javaslatokat – azok igénye alapján – szakmailag véleményezi,
* végzi a bizottsági döntések végrehajtását.

c) A helyi képviselők munkájának segítése érdekében:

* elősegíti a képviselők jogainak gyakorlását,
* köteles a képviselőt a teljes hivatali munkaidőben soron kívül fogadni és részére a szükséges felvilágosítást megadni, illetve megfelelően intézkedni,
* közreműködik a képviselők tájékoztatásának megszervezésében.

d) A nemzetiségi önkormányzat munkájának segítése érdekében:

* a nemzetiségi önkormányzatok kérésére biztosítja a Képviselő-testület működési feltételeit, és ellátja az ezzel kapcsolatos teendőket.

e) A tisztségviselők munkájával kapcsolatban:

* a döntéseket előkészíti, szervezi azok végrehajtását,
* a képviselő-testületi munkával kapcsolatos tisztségviselői tevékenységet segíti.

f) Nagyrábé Önkormányzat intézményeivel kapcsolatos irányítási, ellenőrzési feladatok ellátásában részt vesz, szakmai segítő tevékenységet folytat. Bihardancsháza Község Önkormányzatának nincs intézménye.

g) Pénzügyi, gazdálkodási, vagyonkezelési, intézményi gazdálkodás ellenőrzési feladatok körében ellátandó:

* intézményi tervezés, beszámoltatás, intézményi gazdálkodás irányítása,
* beruházás, felújítás előkészítése, bonyolítása,
* belső gazdálkodás szervezése, belső létszám- és bérgazdálkodás, intézményi pénzellátás,
* költségvetési intézmények ellenőrzése, intézmények számviteli munkájának irányítása,
* számítástechnikai, informatikai rendszer kezelése,
* nyilvántartások vezetése,
* a Nagyrábé és Bihardancsháza Önkormányzat ingatlanvagyonával, vagyoni érdekeltségeivel és egyéb vagyonával kapcsolatos közgazdasági, pénzügyi, jogi feladatok.

h) A Képviselő-testületek és a tisztségviselők kapcsolatrendszerének működését segítő feladatköröket (sajtó, nemzetközi ügyek) lát el.

i) A Képviselő-testület által különböző szervekbe, szervezetekbe Nagyrábé és Bihadancsháza Önkormányzata képviseletére delegáltak munkáját segíti, tájékoztatásukat – igény szerint – megszervezi, technikai, adminisztrációs feladatokat végez.

j) Közreműködik az igazgatás szakmai kérdéseinek korszerűsítésében, más államigazgatási, önkormányzati hivatali szervekkel való kapcsolattartásban.

k) A működés technikai feltételeit biztosító tevékenységi kört lát el, szervezi az iktatást, irattározást.

 Az Önkormányzatok költségvetés tervezésével és végrehajtásával kapcsolatos sajátos előírásokat, feltételeket a jegyző által kiadott éves tervezési köriratban foglaltak szerint kell végrehajtani.

1. **A Hivatal alaptevékenységei:**

A Hivatal tevékenységét alapvetően az Mötv. 13. § (1) bekezdése, illetve ágazati jogszabályok határozzák meg. A jogszabály megjelölésénél, amennyiben a Mötv-n kívül más törvény is meghatároz feladat ellátási kötelezettséget azok a táblázatban feltüntetésre kerültek.

**Alaptevékenységek**

|  |  |
| --- | --- |
| **Kormányzati funkció** **száma** | **Kormányzati funkció megnevezése** |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 011220 | adó-,vám- és jövedéki igazgatás |
| 013210 | Átfogó tervezési és statisztikai szolgáltatások |
| 013350 | Az önkormányzati vagyonnal való gazdálkodással kapcsolatos feladatok |
| 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 016020 | Országos és helyi népszavazással kapcsolatos tevékenységek |
| 016030 | Állampolgársági ügyek |
| 109010 | Szociális szolgáltatások igazgatása |

A köztisztviselői továbbképzés, teljesítményértékelés szabályozása az előző beszámolóhoz képest nem változott, ezért most nem ismétlem meg az ott leírt jogszabályi rendelkezéseket.

A hivatalnak a közigazgatás számtalan szakágazatában van feladata, ezek közül a legfontosabbak:

* Szociális igazgatás
* Hagyatéki ügyek
* Anyakönyvi igazgatás
* Adóügyi igazgatás
* Gyámügyi igazgatás
* Kereskedelmi igazgatás
* Állatvédelmi- és állategészségügyi feladatok
* Környezetvédelmi feladatok,
* Népességnyilvántartás,
* Földművelésügyi igazgatás,
* Gazdálkodás, pénzügyi igazgatás
* Polgárvédelmi, honvédelmi igazgatás

Számos adatszolgáltatás és statisztikai jelentés leadása is a dolgozók feladatai közé tartozik.

Ebből néhány *álladó* jellegű adatszolgáltatás, a teljesség igénye nélkül:

a)Pénzügy:

KGR-K11 rendszerben - költségvetési jelentés első negyedévről, majd havonta,

 -mérlegjelentés negyedévente

 -elemi költségvetés (intézményenként)

 -éves beszámoló (intézményenként)

 -mérleg (intézményenként)

 -adósságot keletkeztető ügyletek,

 -konszolidált beszámoló.

 KSH statisztikák: -beruházási, megzőgazdasági, környezetvédelmi,

 hulladékgazdálkodási, szociális, stb.

EBR-42 rendszerben -normatíva igénylés

 -májusban és októberben normatívalemondás, pótigény

 -normatíva, illetve pályázati elszámolások

 -egyedi adatgyűjtések

Önegm -kiegészítő pénzbeli ellátások igénylése (havonta)

 -évente kétszer gyermekvédelmi támogatás igénylés

 -zárszámadás (visszafizetésekről, kamatokról adatszolg.)

KIRA -üres álláshelyek (havonta)

 -távollét jelentés

KIR -óvoda (kiadás-bevétel)

 -óvoda foglalkoztatotti létszám

NAV -áfa (havi)

 -cégautóadó (negyedévente)

 -papír alapú számlák jelentése online számlarendszerben

 (naponta)

Képviselő-testületnek -koncepció

 -költségvetés

 -féléves, háromnegyedéves, éves beszámoló,

 -költségvetés módosítások

 -polgármester szabadsága

b)Szociális, kereskedelmi terület

KSH -kereskedelem, szálláshely,

HBMKH -üzletek, boltok, vendéglátó helyek,

 -szálláshelyek,

Nemz. Tur. Adatsz. Kp -szálláshelyek,

Magy. Tur. Ügynökség -vendéglátó üzlet,

MÁK -munkavállalók szerződésének elkészítéséhez és

 kedvezmények igénybe vét. szükséges adatok

Járási Hiv. Fogl. Oszt. -ki- és beléptetések 8 napon belüli megküldése

 -havi beszámoló a közf. programok haladásáról,

 -folyamatos létszámjelentések, időszaki adatszolgáltatások

Járási Hiv. Élelmiszerlánc-biztonsági

és Állategészs. Osztály -ebekkel kapcsolatos adatszolgáltatás

Kormányhivatali, rendőrségi és más hatósági megkeresésekre korábbi ellátottak ügyeiben adatszolgáltatás.

c)Anyaköny

KSH népmozgalmi adat -házasság, haláleset, válás,

KSH -jelentés gyámhatósági tevékenységről (RGYK, HH, HHH)

 -pénzben és természetben nyújtható támogatásokról

KIR -HH, HHH,

KH és járási hiv. -anyakönyvi eseményekkel kapcsolatos megkeresések

d)Adó

MÁK -adózárás (negyedévente)

Képviselő-t. -adóztatási beszámoló

e)Ügyiratkezelés

HBMKH -hatósági statisztika

 -rendeletek, polgármesteri döntések, jegyzőkönyvek

 felterjesztése

f)Egyéb

-Mo. települési szennyvízelvezetési- és tisztítási helyzetét nyilvántartó Településsoros online Adatfeldolgozó rendszerben adatszolgáltatás a közművel el nem látott ingatlanokról, ezt érintő beruházásokról

-Birtokvédelmi statisztika

-FAVI- Monitoring Információs rendszer a környezethasználati monitoring adatokhoz

-Hagyatéki ügyekben megkeresések teljesítése

-Katasztrófavédelmi tárgyú megkeresések teljesítése -

Ezen kívül számos *egyszeri* adatbekérést is teljesítenünk szükséges.

1. **Képviselő-testületi, bizottsági és polgármesteri döntések adatai**

A **képviselő-testületi** ülések adatai az elmúlt évben – a veszélyhelyzeten kívüli időszakban (2020. 01.01.-2020. 03. 11. és 2020. 06.18-2020. 11. 04. között) a következőképpen alakultak:

|  |  |  |
| --- | --- | --- |
|  | **Nagyrábé** | **Bihardancsháza** |
| nyílt | 14 | 13 |
| zárt ülés | 5 | 4 |
| közmeghallgatás | 0 | 1 |
| hozott határozatok száma | 106 | 66 |
| megalkotott rendeletek száma | 4 | 8 |

A **bizottságok** döntéseinek a veszélyhelyzetek közötti időszakban

|  |  |  |
| --- | --- | --- |
|  | **Nagyrábé** | **Bihardancsháza** |
| Pénzügyi B. | 27 | - |
| Népjóléti B. | 133 | - |
| Ügyrendi B. | 37 | 37 |

Bizottsági ülések száma a veszélyhelyzetek közötti időszakban:

|  |  |  |
| --- | --- | --- |
|  | **Nagyrábé** | **Bihardancsháza** |
| Pénzügyi B. | 4 | - |
| Népjóléti B. | 11 | - |
| Ügyrendi B. | 5 | 6 |

|  |
| --- |
| **Nagyrábé Roma Nemzetiségi Önkormányzat Képviselő-testülete** |
| ülések száma | 7 |
| hozott határozatok száma | 23 |
| elnöki döntések száma | 18 |

A veszélyhelyzet ideje alatt a jogszabályi felhatalmazás alapján hozott polgármesteri döntésekről már külön számot adtak a polgármesterek testületeik részére, most ezek az adatok összesítve itt is feltüntetésre kerülnek.

***Nagyrábé***

***A képviselő-testület által az SZMSZ 3. mellékletében a Népjóléti Bizottságra átruházott hatáskörökben tett intézkedésekről***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Rendkívüli települési támogatás | 187 |
|  | Az első lakáshoz jutási támogatásról szóló önkormányzati rendelet alapján: |  |
| 2. | Első lakáshoz jutási támogatás | 3 |
|  | A szociális tüzelőanyag támogatás szabályairól szóló rendelet alapján: |  |
| 3. | Szociális tüzelőtámogatás | 225 megállapító és 5 elutasító |

***A képviselő-testülettől a polgármesterre átruházott feladat-és hatáskörök***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Születési támogatás | 11 |
| 2. | Idősek támogatása | 543 |
| 3. | Azonnali települési támogatás | 11 |
| 4. | Köztemetés | 3 |
| 5. | Gyermekek egyszeri támogatása | 314 |

***A képviselő-testülettől a jegyzőre átruházott feladat-és hatáskörök***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Gyógyszertámogatás | 67 |
| 2. | Temetési támogatás | 29 |

***A képviselő-testület nevében meghozott polgármesteri döntések***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Ivóvíz bekötés támogatása | 2 |
| 2. | Tanévkezdési támogatás | 203 |
| 3. | Szociális kölcsön  | 23 |
| 4. | Bursa Hungarica | 12 |

***A képviselő-testülettől a polgármesterre átruházott egyéb feladat-és hatáskörök az SZMSZ 3. melléklete alapján***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| 1. | Közterület használati hozzájárulás |  |
| 2. | Közútkezelői és tulajdonosi hozzájárulás |  |
| 3. | Vélemény a nev.-okt. intézmény körzethatárainak kijelöléséről |  |

A képviselő-testület nevében Nagyrábé Nagyközség Polgármestere 12 rendeletet és 63 határozatot hozott.

**Bihardancsháza**

***A képviselő-testülettől a polgármesterre átruházott feladat-és hatáskörök***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Születési támogatás | 0 |
| 2. | Azonnali települési támogatás | 0 |
| 3. | Köztemetés | 0 |

***A képviselő-testülettől a jegyzőre átruházott feladat-és hatáskörök***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Gyógyszertámogatás | 17 |
| 2. | Lakhatási támogatás | 26 |

***A képviselő-testület nevében meghozott polgármesteri döntések***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| A szociális ellátások helyi szabályairól szóló rendelet alapján: |  |
| 1. | Ivóvíz bekötés támogatása | 0 |
| 2. | Tanévkezdési támogatás | 19 |
| 3. | Szociális kölcsön  | 5 |
| 4. | Bursa Hungarica | 2 |
| 5. | Lakossági támogatás | 159 |
| 6. | Egyszeri tüzelőtámogatás | 38 |

***A képviselő-testülettől a polgármesterre átruházott egyéb feladat-és hatáskörök az SZMSZ 3. melléklete alapján***

|  |  |  |
| --- | --- | --- |
| Ssz. | Átruházott feladat-és hatáskör megnevezése | 2020. 01.01.-2020.12.31. |
| 1. | Közterület használati hozzájárulás | 0 |
| 2. | Közútkezelői és tulajdonosi hozzájárulás | 0 |
| 3. | Vélemény a nev.-okt. intézmény körzethatárainak kijelöléséről | 0 |

Bihardancsháza Község Polgármestere a képviselő-testület hatáskörét gyakorolva 9 rendeletet és 32 határozatot hozott.

1. **Ügyiratforgalom**

A Nagyrábéi Közös Önkormányzati Hivatalnál 2020. évben 4426 főszám és 9130 alszám került iktatásra.

Az érdemi döntésekből önkormányzati igazgatási döntések száma 1846, az államigazgatási hatósági döntések száma 653.

A határozattal végződő ügyek számát és típusát a mellékletként csatolt hatósági statisztika tartalmazza.

Érdekességként néhány adat az ASP-ből a 2020. évi pénzügyi területen végzett munkáról, melyet a rendszer automatikusan rögzít:

**I.Nagyrábé**

Bejövő számla (aktív): 2777

Kimenő számla (nem sztornózott): 986

Egyéb bizonylat (igazolt): 2649

Utalványrendelet (nem inaktivált): 7355

 ebből bevételi jogcímű: 2784

 ebből kiadási jogcímű: 4571

 ebből utalva vagy teljesítve: 7327

 ebből bankkal összevezetett: 4138

 ebből pénztárral összevezetett: 2309

Kontírozás követel oldalon: 45443

Kontírozás tartozik oldalon: 51398

**II.Bihardancsháza**

Bejövő számla (aktív): 588

Kimenő számla (nem sztornózott): 240

Egyéb bizonylat (igazolt): 441

Utalványrendelet (nem inaktivált): 1616

 ebből bevételi jogcímű: 593

 ebből kiadási jogcímű: 1023

 ebből utalva vagy teljesítve: 1609

 ebből bankkal összevezetett: 890

 ebből pénztárral összevezetett: 620

Kontírozás követel oldalon: 10776

Kontírozás tartozik oldalon: 11403

Az adóztatásról szóló beszámoló külön előterjesztésként kiküldésre került a képviselő-testületek részére.

1. **Külső és belső ellenőrzések:**

A költségvetési szervek ellenőrzésének kitüntetett szerepe van a közpénzekkel történő gazdálkodás miatt. A 193/2003. (XI. 26.) Korm. rendelet megszabta a közpénzekkel történő gazdálkodással szemben a gazdaságosság, hatékonyság, eredményesség követelményrendszerét, illetve ezek teljesülésének ellenőrzését a kockázatelemzés új típusú módszerének alkalmazásával. Az új 370/2011. ( XI.26.)Korm. rendelet ezt a szerepet tovább erősítette, amikor a költségvetési szervek belső kontrollrendszeréről és a belső ellenőrzésről összevontan rendelkezett. A Hivatal belső ellenőrzési feladatait külső külső szakértővel végzi. Az ellenőrzési tervet minden évben a képviselő-testületek hagyják jóvá. 2020-ban a belső ellenőrzési témakör Házipénztár és pénzkezelő helyek kezelésének ellenőrzése volt.

Külső ellenőrzésként 2020. év májusában a Magyar Államkincstár éves átfogó ellenőrzést végzett, melynek utóellenőrzésére ezekben a hetekben kerül sor. Az érintett képviselő-testületek, illetve a Nagyrábé-Bihardancsháza Önkormányzati Társulás Társulási Tanácsa az intézkedési terveket elfogadta, azok végrehajtása folyamatos.

A Közös Hivatalnál iratbekérésen alapuló ÁSZ ellenőrzés volt, melynek témája az önkormányzatok integritás ellenőrzése volt. Az önkormányzat és hivatal 5-ös minősítést kapott.

A Magyar Államkincstár -mint minden évben- normatíva elszámolás ellenőrzést végzett. Visszafizetési kötelezettség nem volt.

Nagyrábén a közfoglalkoztatási programok monitorin vizsgálatát végezte a Belügyminisztérium Közfoglalkoztatási és Vízügyi Államtitkárság szakmai tanácsadója. Az ellenőrzés során mindent rendben talált.

Bihardancsházán a Püspökladányi Járási Hiv. Foglalkoztatási Osztálya végzett helyszíni ellenőrzést a közmunkaprogram kapcsán. Itt 407 eFt visszafizetési kötelezettség keletkezett.

1. **Összegzés**

Nyugodt szívvel állíthatom, hogy a mai -egyre személytelenebbé váló világban- a Nagyrábéi Közös Önkormányzati Hivatal dolgozói, segítői, emberek maradtak, tisztelettel, szeretettel és segítő szándékkal övezve, s közeledve a hozzánk betérő emberek felé. Én szívemből jövő meggyőződéssel állítom, hogy segítünk ahol csak tudunk, és nem csak abban, ami a feladatunk, hanem azon túl is. Bízom benne, hogy ezt a segítségért ide fordulók is érzik, látják.

Ezúton is megköszönöm a kollegáknak, a segítőknek, a képviselő-testületeknek, az intézmények vezetőinek és dolgozói, és a települések lakosainak is a hosszú évek óta tartó együttműködését, segítségnyújtását.

Nagyrábé, 2020. 05. 20.

 Tisztelettel:

 Majoros Emese

 jegyző

„Ha úgy bánunk egy emberrel, amilyennek mutatja magát, akkor rosszabbá válik, mint amilyen valójában. Ha úgy bánunk vele, amilyen lenni szeretne,

segítünk neki azzá válni, amire képes. (Goethe)